
అల్లు అర్జున్ కొత్త దర్శకుడికి అవకాశం ఇచ్చారు. ‘కిక్’, ‘టెంపర్’, ‘రేసుగుర్రం’ వంటి చిత్రాలకు రచన చేసిన వక్కంతం వంశీని తన కొత్త చిత్రం ‘నా పేరు సూర్య.. నా ఇల్లు ఇండియా’ తో దర్శకుడిగా పరిచయం చేస్తున్నారాయన. నాగబాబు సమర్పణలో  రామలక్ష్మీ సినీ క్రియేషన్స్ బేనరుపై శిరీషాశ్రీధర్ నిర్మించే ఈ చిత్రం షూటింగ్  బుధవారం ఉదయం లాంఛనంగా ప్రారంభమైంది. అల్లు అరవింద్ కెమెరా స్విచ్ ఆన్ చేయగా, ఆయన సతీమణి నిర్మల తొలి క్లాప్ ఇచ్చారు. ముహూర్తపు షాట్ని అల్లు అర్జున్ పై చిత్రీకరించారు. కొత్త దర్శకుడు వక్కంతం వంశీకి మరో దర్శకుడు కొరటాల శివ స్ర్కిప్ట్ అందించారు. బాలీవుడ్ సంగీత ద్వయం విశాల్- శేఖర్ ఈ సినిమాకి సంగీతం అందిస్తున్నారు. ఈ సందర్భంగా చిత్ర నిర్మాత లగడపాటి శ్రీధర్ మాట్లాడుతూ ‘స్టైల్’ సినిమా నిర్మాణ సమయంలో మా సంస్థలో ఒక సినిమా చేస్తానని అల్లు అర్జున్ మాట ఇచ్చారు. ఆ రోజు ఇచ్చిన మాట గుర్తు పెట్టుకొని ఇప్పుడు ఈ సినిమా చేస్తున్నందుకు ఆనందంగా ఉంది. హ్యాట్రిక్ బ్లాక్బస్టర్స్ అందుకొని టాప్ ఫాంలో ఉన్న అల్లు అర్జున్ నటించిన ‘దువ్వాడ జగన్నాథం’ సినిమా ఆడియో కూడా అదిరిపోయింది. వరుసగా నాలుగో బ్లాక్ బస్టర్ గ్యారంటీ అని అర్థమవుతోంది. వక్కంతం వంశీతో వర్క్ చేస్తున్నందుకు చాలా ఎగ్జయింటింగ్గా ఉంది. నాగబాబు, బన్నీవాసు ఆధ్వర్యంలో ఈ ప్రాజెక్ట్ చేస్తున్నందుకు వెరీ హ్యాపీ. ఇండియా గర్వించదగ్గ నటీనటులు, టెక్నీషియన్స్ తో గ్రాండియర్గా ఈ సినిమా నిర్మిస్తున్నాం. జూలై నుంచి రెగ్యులర్ షూటింగ్ ఉంటుంది’ అని తెలిపారు. అల్లు అర్జున్. అర్జున్ నటించే ఈ చిత్రంలో ప్రతినాయకునిగా శరత్ కుమార్ నటిస్తారు. ఈ సినిమాకి పాటలు: రామజోగయ్యశాస్త్రి, ఎడిటింగ్: కోటగిరి వెంకటేశ్వరరావు, ఫొటోగ్రఫీ: రాజీవ్రవి, ప్రొడక్షన్ డిజైనర్: రాజీవన్, ఎగ్జిక్యూటివ్ ప్రొడ్యూసర్: బాబు, సహనిర్మాత: బన్నీ వాసు, రచన, దర్శకత్వం: వక్కంతం వంశీ.

allu arjun kotta darsakudiki avakaasam icharu. ‘kik’, ‘temper’, ‘resugurram’ vanti chitraalaku rachana chesina vakkantam vamseeni tana kotta chitram ‘naa paeru suurya.. naa illu india’ thoo darsakudigaa parichayam chestunnarayana. nagababu samarpanalo  ramalakshmi cinee criations benarupai sirishashridhar nirminche ee chitram shooting  budhavaaram udayam laanchanamgaa praarambhamaindi. allu aravind kemera switch aan cheyagaa, aayana sateemani nirmala toli clap icharu. muhurtapu shatni allu arjun pai chitreekarinchaaru. kotta darsakudu vakkantam vamseeki maro darsakudu koratala shiva srcipt andinchaaru. balivud sangeeta dvayam visal- shekhar ee sinimaki sangeetam andistunnaaru. ee sandarbhamgaa chitra nirmaata lagadapati shreedhar maatlaadutuu ‘style’ sinima nirmaana samayamlo maa samsthalo oka sinima chestaanani allu arjun maata icharu. aa roju ichina maata gurtu pettukoni ippudu ee sinima chestunnanduku aanandamgaa undi. hatrick blackbusters andukoni tap faamlo unna allu arjun natinchina ‘duvwada jagannatham’ sinima audio kuudaa adiripoyindi. varusagaa naalugo black buster garanty ani ardhamavutondi. vakkantam vamsiitoe work chestunnanduku chala egjaintinggaa undi. nagababu, bannivasu aadhvaryamlo ee praject chestunnanduku very happy. india garvinchadagga nateenatulu, techneasians thoo grandiarga ee sinima nirmistunnam. juulai nunchi regular shooting untundi’ ani telipaaru. allu arjun. arjun natinche ee chitramlo pratinaayakunigaa sharat kumar natistaaru. ee sinimaki paatalu: ramajogayyasastri, editing: kotagiri venkateswararao, photography: rajivravi, production desiner: rajivan, egjicutive producer: baabu, sahanirmaata: bannee vaasu, rachana, darsakatvam: vakkantam vamshee.